alexandrainst/scandi-wiki huggingface dataset:
Eirik Hoff Lysholm

Eirik Hoff Lysholm (født 4. februar 1975) er en norsk pressemann og redaktør, fra 2014 sjefredaktør i Dagsavisen.

Lysholm startet sin pressekarriere 18 år gammel, som journalist i Nordlandsposten. Senere har han arbeidet som journalist, vaktsjef og redaksjonssjef, dels i Bergensavisen, VG og Her og Nå. Som VG-journalist dekket han blant annet Norges første deltakelse i EM i fotball for menn i 2000.

Sommeren 2010 begynte Lysholm som utviklingsdirektør i Dagsavisens eierselskap Mentor Medier. Sommeren 2011 ble han administrerende direktør i Dagsavisen, og i 2013 var han også konstituert sjefredaktør.

Da avisens styre i 2014 besluttet å gå bort fra Dagsavisens delte ledermodell ble Lysholm eneleder, både administrende direktør og sjefredaktør, permanent i en publisherrolle. Han etterfulgte dermed de to redaktørene Kaia Storvik og Arne Strand.

Fra 2019 til 2021 var han styreleder i Norsk Presseforbund og fra 2021 styreleder i Norsk Redaktørforening.

Referanser 

Redaktører for Dagsavisen eller forløpere
Personer fra Bodø kommune
Fødsler i 1975
Dalen gård

Dalen gård i Kristiansund er en godt bevart lystgård fra slutten av 1700-tallet. Gården ble etablert som løkkebruk. 
Klippfisknæringen og handel med utlandet gav impulser til den lokal byggeskikken.

Dalen gård ble fredet av Riksantikvaren desember 2013.

Gården eies av Kristiansund kommune og drives siden 2016 av Dalen gård venneforening. Venneforeningen har fått tillatelse til å restaurere deler av våningshuset og har malt de seks bygningene på gården på dugnad.

Bygninger ved gården

Referanser

Eksterne lenker 
 

Lyststeder i Norge
Kulturminner i Kristiansund
Byggverk i Kristiansund
Fredete byggverk i Møre og Romsdal
Gårder i Møre og Romsdal
Bosetninger i Kristiansund
Krim (andre betydninger)

Krim kan vise til:

 Krim, en halvøy i Svartehavet
 Republikken Krim, en russisk republikk
 Den autonome republikken Krim, en tidligere del av Ukraina
 kriminalitet, straffbare handlinger
 kriminallitteratur, en litterær sjanger
 kriminalfilm, en filmsjanger
 Krim (kringkaster), et kringkastingsselskap
 GTRK Krim, et tidligere navn på kringkastingsselskapet Krim
Bærums Verk skole

Bærums Verk skole var en barneskole (1.-7. trinn) i Bærum kommune i Akershus. Skolen åpnet i 1985 og hadde i 2014 om lag 330 elever. Skolen ble slått sammen med Lesterud skole til Anna Krefting skole i 2018.

Skolen lå på Bærums Verk. Med økte elevtall fikk skolen et tilbygg i 1998. Bygget er en kombinert tre- og murbygning i tre etasjer, der administrasjon var plassert i første etasje. Skolen hadde egen aula og bibliotek i andre etasje. Helsethallen ble brukt av skolen til kroppsøving. Skolen ble tegnet av Egil Mørcks arkitektkontor og oppført av Selvaagbygg.

Rektorer
 Marianne Mette Stenberg (2004-2009, til Majorstuen skole)
 Brynhild Farbrot Foosnæs (2009-2014, til Bogstad skole)

Eksterne lenker
 Artikkel i ableksikon.no, oppslagsverk for Asker og Bærum
 Skolens hjemmeside

Barneskoler i Viken
Tidligere skoler i Bærum
Utdanningsinstitusjoner etablert i 1985
Utdanningsinstitusjoner nedlagt i 2018
VM i sjakk 2014

VM i sjakk 2014 var en tittelkamp i sjakk mellom regjerende verdensmester Magnus Carlsen og utfordrer Viswanathan Anand (vinner av kandidatturneringen).
Tittelkampen ble spilt i Sotsji i Russland fra 7. til 28. november 2014, og spilleren som hadde tatt flest poeng av i alt 12 partier sto igjen som ny verdensmester. Den 23. november avgjorde Carlsen med seier mot Anand og total poengsum 6½ mot 4½.

Kandidatturneringen
Kandidatturneringen foregikk i Khanty-Mansijsk i perioden 12.–31. mars 2014. Alle spillerne møtte hverandre to ganger, hvor remis ga ½ poeng og seier 1 poeng. Viswanathan Anand vant turneringen, og ble dermed kvalifisert til å møte Magnus Carlsen i kampen om VM-tittelen.

Deltakere

Resultater

Verdensmesterskapet

Timeplan 
Partiene startet daglig klokken 15 moskvatid (UTC+3, det vil si klokken 13 norsk tid).

Premiering
Premiene utbetales i Euro og fordeles med 60 % til vinneren og 40 % til andreplass.

Resultater

Referanser

Eksterne lenker
 
 Kandidatturneringens nettsted (engelsk)
 VM i sjakk 2014 direkte (engelsk)

Internasjonale mesterskap i Russland
Sjakkturneringer i 2014
VM i sjakk
Sjakk
Internasjonale mesterskap i 2014
Sjakk i Russland
Campus Vestfold

USN campus Vestfold, fram til 2014 kalt campus Bakkenteigen,  er én av åtte campuser tilknyttet Universitetet i Sørøst-Norge (USN). Universitetsområdet med bygninger og anlegg ligger på Bakkenteigen ved fylkesvei 325 (Raveien) i Horten kommune i Vestfold fylke, ved Borre sør for byen i retning mot Tønsberg. Campus Vestfold tilbyr over 80 studier og har omkring 5000 studenter.

Studiestedet åpnet som Høgskolesenteret i Vestfold i 1991. Bakkenteigen fusjonerte siden trinnvis med flere regionale høyskoler og tilhørte Høgskolen i Vestfold (HiVe) i perioden fra 1994 til 2013, Høgskolen i Buskerud og Vestfold (HBV) fra 2014 til 2015 og Høgskolen i Sørøst-Norge fra 2016 til våren 2018.

Historie, bygninger og virksomhet
Første byggetrinn stod ferdig i 1991, og utgjorde . Da høyskolesenteret åpnet denne høsten, ble både Tønsberg Maritime Høgskole og Horten Ingeniørhøyskole samlet på stedet. Høgskolesenteret i Vestfold ble siden slått sammen med Vestfold sykepleierhøgskole og Eik lærerhøgskole til Høgskolen i Vestfold i 1994.

Hovedbygget rommer også Bakkenteigen kulturhus med en storsal med 450 sitteplasser. Kulturhuset ble tatt i bruk  samtidig med høyskolesenteret.

Andre byggetrinn omfattet administrasjonslokaler på  og ble ferdig i 1996. Helsefag var grunnen til tredje byggetrinn på . Det kom i 1999. Fjerde og foreløpig siste byggetrinn ble ferdigstilt høsten 2010, og var på hele . Totalareal ble da omtrent .

I 2010 var to idrettsbygg ferdig. Campus Arena og svømmehall står i umiddelbar nærhet til universitetet. Siden 2012 har Studentsamskipnaden bygd studenthybler og leiligheter på området. Nord på området ligger også Forskningsparken med laboratorier og simulatorpark.

Frem til 31. desember 2013 het studiestedet «Campus Bakkenteigen», men endret navn til «Campus Vestfold» fra 1. januar 2014, da Høgskolen i Vestfold og Høgskolen i Buskerud ble slått sammen til HBV.

Referanser

Eksterne lenker
 

Byggverk i Horten
Universitetet i Sørøst-Norge
Universitetscampuser
1991 i Norge
Utdanningsinstitusjoner etablert i 2018
Utdanning i Vestfold og Telemark
Jon Ramstad

Jon Ramstad (født 27. september 1925 på Inderøy, død 17. oktober 2014 i Levanger) var en norsk gartner, rektor og politiker (Sp) som var ordfører i Levanger kommune 1976–1979.

Han vokste opp på småbruket Østre Rol (Nygjerdet) på Inderøy som yngste sønn av Ola Ramstad og Kirsten Oxaal. Han hadde en eldre bror, Ivar Ramstad, som ble friidrettsutøver og overtok gården. Han giftet seg med Astrid Blindheim.

Han gikk Staup gartnerskole i Levanger, forkurs ved Hamar katedralskole og hagebrukslinjen ved Norges landbrukshøgskole. Han var hagebrukslærer ved Telemark landbruksskole 1955–1956 og Mære landbruksskole 1956–1961. I 1961 kom han tilbake til Staup gartnerskole som overlærer. Han var også fylkesgartner i Sør-Trøndelag i ett år. Han var rektor ved Staup gartnerskole fra 1978 til han avgikk med alderspensjon i 1993.

Ramstad var styremedlem i AS Røra Fabrikker fra 1960, formann i AS Gartnerhallen Trøndelag 1981–1985 og medlem av Landbruksdepartementets skoleråd i åtte år. Innen idretten har han vært blant annet styreformann i Nord-Trøndelag idrettskrets og styremedlem i Norges idrettsforbund.

Han ble tildelt Paul Harris Fellow.

Han døde i Levanger, og ble begravet fra Alstadhaug kirke.

Referanser

Eksterne lenker 
 

Ordførere i Levanger
Sp-ordførere i Nord-Trøndelag
Norske skoleledere
Norske gartnere
Personer fra Inderøy kommune
Reverumpa

Reverumpa er en badeplass i Horten kommune, med beliggenhet litt øst for Bromsjordet ved Indre Havn. Bestående av to deler, er stranden bundet sammen av en smal passasje langs en fjellknaus. Stedet har også en badebrygge.

Bak badeplassen ligger Reverompa plantefredningsområde, vernet i 2006.

Referanser

Hortens geografi
Badeplasser i Vestfold og Telemark
Filosofiåret 1898

Filosofiåret 1898 er en oversikt over hendelser, utgivelser og personer med tilknytning til filosofi i 1898.

Hendelser

Publiseringer

Fødsler 
1. januar - Antonino Pagliaro, italiensk lingvist, lingvist historiker og filosof (død 1973)
7. mars - Giuseppe Tommaso Gangale, italiensk lingvist historiker, teolog og filosof (død 1978)
19. mai - Julius Evola, italiensk italiensk kulturfilosof, maler og poet (død 1974)
19. juli - Herbert Marcuse, tysk filosof, sosiolog og statsviter (død 1979)
9. november - Owen Barfield, britisk filosof, forfatter, lyriker, litteraturkritiker og antroposof (død 1997)
14. november - Benjamin Fondane, rumensk-fransk kritiker, poet og eksistensiell filosof (død 1944)
4. desember - Xavier Zubiri, spansk filosof (død 1983)
Raymond Bayer, fransk filosof (død 1959)

Dødsfall 
13. februar - Léon Ollé-Laprune, fransk filosof (født 1839)
29. november - Ángel Ganivet, spansk forfatter og diplomat (født 1865)
Ahmed Khan, indisk filosof (født 1817)
Dorcadiini

Se Systematisk inndeling

Dorcadiini er en gruppe av biller som tilhører den artsrike underfamilien Lamiinae i familien trebukker (Cerambycidae).

Utseende 
Små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

Levevis 
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse 
Artene finnes helst i tørre områder. Gruppen er meget artsrik i Sør-Europa og Sentral-Asia.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Dorcadiini Latreille, 1825
 Slekten Austrosomatidia McKeown, 1945 - kan også plasseres i Parmenini
 Slekten Corestheta Pascoe, 1875
 Slekten Dolophrades Bates, 1884 - kan også plasseres i Morimopsini
 Slekten Dorcadion Dalman, 1817 - ca. 390 arter
 Slekten Elasmotena McKeown, 1945
 Slekten Eodorcadion Breuning, 1946
 Slekten Iberodorcadion Breuning, 1943 - gjerne plassert som en underslekt av Dorcadion
 Slekten Megalodorcadion Pesarini & Sabbadini, 1999
 Slekten Microlamia Bates, 1874 - kan også plasseres i Acanthocinini
 Slekten Mimostenellipsis Breuning, 1956 - kan også plasseres i Acanthocinini
 Slekten Neodorcadion Ganglbauer, 1883
 Slekten Paraxylotoles Breuning, 1973
 Slekten Parmenomorpha Blackburn, 1889 - kan også plasseres i Parmenini
 Slekten Politodorcadion Danilevsky, 1996
 Slekten Sinodorcadion Gressitt, 1939
 Slekten Stenellipsis Bates, 1874 - kan også plasseres i Acanthocinini
 Slekten Trichodorcadion Breuning, 1942 - kan også plasseres i Morimopsini
 Slekten Xylotoles Newman, 1840 - kan også plasseres i Parmenini

Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Liste over slektene

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.

Lamiinae
Batocerini

Se Systematisk inndeling

Batocerini er en gruppe av biller som tilhører den artsrike underfamilien Lamiinae i familien trebukker (Cerambycidae).

Utseende 
Store til meget store (30-90 millimeter) trebukker, noen av de største representantene for Lamiinae. På farge varierer de fra gulbrunt til svart, de fleste er brunlige, gjerne med hvite eller røde tegninger. Noen har grove, svarte punktgroper på dekkvingene. Pronotum har en kraftig pigg på sidene. Dekkvingene har en pigg på "skuldrene". Antennene er kraftige, omtrent så lange som kroppen hos hunnene, betydelig lengre hos hannene.

Utbredelse 
Gruppen er utbredt i Australia, Sørøst-Asia og Afrika.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Batocerini Lacordaire, 1869
 Slekten Abatocera Thomson, 1878
 Slekten Anapriona Breuning, 1949
 Slekten Apriona Chevrolat, 1852
 Slekten Aprionella Gilmour, 1959 - én art, kan også plasseres i Lamiini
 Slekten Batocera Laporte de Castelnau, 1840
 Slekten Doesburgia Tippmann, 1953 - én art
 Slekten Megacriodes Pascoe, 1866 - 5 arter
 Slekten Microcriodes Breuning, 1943 - to arter
 Slekten Mimapriona Breuning, 1970 - én art
 Slekten Mimobatocera Breuning, 1970 - én art
 Slekten Parapriona Breuning, 1948
 Slekten Pseudapriona Breuning, 1936 - kan også plasseres i Petrognathini
 Slekten Rosenbergia Ritsema, 1881

Kilder 
 Cerambycidae.org - Batocerini 
 Liste over slektene
 Lamiinae.org - Batocerini

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 

Lamiinae
Christian Beck

Christian Beck (født 8. desember 1945, død 18. mars 2014) var en norsk trompetist som vokste opp på Majorstua i Oslo.

Biografi 
I ungdomsårene spilte Christian Beck i flere band og orkester. Han begynte på trompet i Bjølsen Ungdomskorps (var samtidig med Finn Eriksen). Han spilte førstetrompet i Veitvedt skoles storband, og han var med i NRKs Juniororkester. Han var også solotrompet i Nordiska Ungdomsorkestern, Lund i Sverige. Som vernepliktig var han solotrompetist i HMK Gardens Musikkorps i 1965.

Studier 
 Tre år trompetundervisning hos Harry Kvebæk (fra 1963  til 1966). 
 Tre år klaverundervisning med Nicolai Dirdal. 
 På 80- og 90-tallet fikk han stipend fra Fond For Utøvende Kunstnere for studier i Los Angeles USA  med Vince DiMartino og Bobby Shew.

Utøvende musiker 
Christian Beck startet sitt virke som utøvende musiker med å være alternerende førstetrompeter i Trondheim Symfoniorkester, høstsesongen 1966. Deretter var han solotrompeter i KORK (NRK Kringkastingsorkestret) fra 1967 til 2001.  I 1991 urframførte han Erik Andresens Concertino for trumpet and Orchestra med dette orkesteret. Han spilte lead trompet i Radiostorbandet fra 1972 til 1990. I noen korte periode på 1970-tallet var han assisterende solotrompeter i Oslo Filharmoniske orkester. (Fra august 1974 til juli 1975 og fra november 1977 til juli 1978). Christian Beck var mye brukt som studiomusiker, og han spilte på teater og i musikaler.

Diskografi 
Som soloartist
 Up, Up and Away (LP - MPF 50270) 1975
 Dolannes Melodi / Et stille rop (singel - Talent TS 046)
Som medvirkende musiker
 TREFF 76 (LP - Talent TLS 2016)
 The Norwegian Radio Big Band meets Bob Florence (LP - Odin 18) 1986 
 The Norwegian Radio Big Band Meets Bill Holman (CD - Taurus Records TRCD 826) 1989 
 In the Hall of the Mountain King (CD - Master 705 2) 1991

Referanser 

Norske musikere
Norske trompetister
Sugeanker

Et sugeanker er en forankringsteknologi som benyttes mye til å forankre flytende offshore-installasjoner til sjøbunnen. 

Et sugeanker er en bøtteformet konstruksjon som senkes ned på havbunnen med åpningen ned. Ved å pumpe vann ut av ankeret skapes det et undertrykk inne i konstruksjonen, og ankeret suges dermed ned i sjøbunnen, forutsatt at denne består av løsmasser som ankeret kan trenge gjennom. Etter at ankeret er plassert blir forankringskjettinger festet på siden av sugeankeret. Etter installasjon fungerer sugeankeret på samme måte som en nedbanket pel og kan tåle store belastninger både horisontalt og vertikalt.

Bruk 
Sugeankere ble først tatt i bruk i Nordsjøen på begynnelsen av 80-tallet, og ble utviklet for installasjoner der havdypene var for store til at plattformer kunne plasseres på sjøbunnen. Sugeankere var en enklere og billigere løsning enn nedbankede peler og gjorde det mulig å bygge ut petroleumsutvinning på større havdyp.

Aasta Hansteen-plattformen er forankret til havbunnen i Norskehavet med 17 sugeankre.

Referanser 

Petroleumsvirksomhet
Berit Waage

Berit Waage (født 27. januar 1973) er en tidligere norsk fotballspiller som representerte Trondheims-Ørn. 

Hun har tre cupmesterskap (1994, 1996, 1998) og tre seriemesterskap (1994, 1995, 1996) med Trondheims-Ørn.

Referanser 

Norske fotballspillere
Norgesmestere i fotball
Fotballspillere for SK Trondheims-Ørn
Fødsler i 1973
Samurai Sikkerhet

Samurai Sikkerhet er en norsk komiserie som gikk på TV 2 i 2014. Serien handlet om bedriften Samurai Sikkerhet, et uautorisert vaktselskap som besto av ufaglærte vektere med mer selvtillit enn selvinnsikt. Selskapet ble ledet av Kato Haugen, spilt av Henrik Elvestad. Andre sentrale roller ble spilt av Fridtjov Såheim, Nils Jørgen Kaalstad, Odd-Magnus Williamson og Janne Heltberg.

Serien benyttet seg av de gjeldende fordommer og oppfatninger av vekterbransjen. Dette er folk som liker å gå i politiaktig uniform og snakke om beredskap, men som ikke hadde godt nok utviklede sjelsevner til å komme inn på Politihøyskolen. De kjører utrykningsbil med lamper på taket og jakter uautoriserte plakatoppklistrere med stort alvor. De er store barn med kjellerstua full av samurai- og kampsportgreier. En er tidligere dørvakt.

Premieren ble sett av 400 000.

Referanser

Eksterne lenker 

Norske komiserier
TV-produksjoner på norsk TV 2
Norske TV-serier fra 2010-årene
Liv Strædet

Liv Strædet (født 21. oktober 1964 i Fredrikstad) er en norsk tidligere fotballspiller som representerte Sprint-Jeløy. Hun har fire cupmesterskap (1985, 1986, 1987, 1988) og fire seriemesterskap (1984, 1986, 1990, 1993) med Sprint-Jeløy.

Hun spilte også 79 kamper for det norske landslaget.

Referanser

Eksterne lenker 
 

Norske fotballspillere
Norske damelandslagsspillere i fotball
Norgesmestere i fotball
Personer fra Fredrikstad kommune
Fødsler i 1964
Ann Mariell Storvold

Ann Mariell Storvold (født 13. februar 1983) er en tidligere norsk fotballspiller som representerte Trondheims-Ørn og Asker. Hun har ett seriemesterskap (2003) med Trondheims-Ørn og ett cupmesterskap (2005) for Asker.

Referanser 

Norske fotballspillere
Norgesmestere i fotball
Fotballspillere for SK Trondheims-Ørn
Fotballspillere for Asker Fotball
Jelena Remizova

Jelena Aleksandrovna Remizova (russisk: Елена Александровна Ремизова; født 22. september 1986) er en russisk handikappidrettsutøver som konkurrerer i skiskyting og langrenn. Hun konkurrerer i klassen for synshemmede utøvere. 

Hun begynte med langrenn i 1995.

Idrettskarriere
Hun deltok ved VM i skiskyting og langrenn for funksjonshemmede 2011, der hun vant 5 og 15 km langrenn, og deltok også på det russiske stafettlaget som vant 3 x 2,5 km stafett. Hun vant også 7,5 km skiskyting, og kom på 3.-plass på 3 km jaktstart i skiskyting. Ved VM i 2013 fikk hun tre gullmedaljer og to sølvmedaljer i langrenn, og to bronsemedaljer i skiskyting. 

Hun representerte Russland ved de paralympiske vinterlekene 2014 i Sotsji, der hun vant 5 og 15 km i langrenn, og fikk i tillegg 1.-plass på 5 km skiskyting, og hun kom på 2.-plass på langrennssprinten.

Eksterne lenker
 Profil hos Sotsji 2014 
 Profil hos IPC (biografi og resultater)

Russiske handikappidrettsutøvere
Russiske skiskyttere
Russiske langrennsløpere
Verdensmestere i langrenn
Verdensmestere i skiskyting
Paralympiske mestere for Russland
Deltakere for Russland under Paralympiske vinterleker 2014
Langrennsløpere under Paralympiske vinterleker 2014
Skiskyttere under Paralympiske vinterleker 2014
Fødsler i 1986
Acrocinini

Se Systematisk inndeling

Acrocinini er en gruppe av biller som tilhører den artsrike underfamilien Lamiinae i familien trebukker (Cerambycidae).

Utseende 
Store, brokete fargede trebukker. Forbeina er forlengede, særlig hos hannene. Antennene er lengre enn kroppen. Pronotum har en pigg på sidekanten.

Utbredelse 
Gruppen er utbredt i Sør-Amerika.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acrocinini Thomson, 1860
 Slekten Acrocinus Illiger, 1806
 Acrocinus golgotha
 Harlekinbukk, Acrocinus longimanus (Linnaeus, 1758)
 Acrocinus obesitas
 Slekten Macropophora Thomson, 1864
 Macropophora accentifer
 Macropophora lacordairei
 Macropophora trochlearis (Linnaeus, 1758)
 Macropophora worontzowi

Eksterne lenker 
 

Lamiinae
Midtkammerbygning

Midtkammerbygning er en bygningstype som ble vanlig i Norge fra midten av 1700-tallet. Karakteristisk for disse bygningene er at de består av to separate laftede bygningskropper forbundet med et noe smalere midtparti. I dette gikk trappen til annen etasje, og bak trappegangen var det gjerne innredet et kammers. Fra trappegangen var det gjerne innredet en stuedel i den ene delen, og kjøkken og kammers i den andre. Ved større bygninger var det gjerne også en egen kjøkkeninngang. Midtkammerbygningene er vanlige ved middels store og større gårdsbruk. 
Boligbygninger
RS 125 «Det Norske Veritas»

RS 125 «Det Norske Veritas» er en redningsskøyte i Fosen-klassen tilhørende Redningsselskapet. Den var den første i denne klassen og ble døpt 3. juni 2005 på Høvik. Skipet ble finansiert med selskapets egne midler i kombinasjon med økonomisk hjelp fra Det Norske Veritas.

Båten ble bygget i aluminium ved Båtservice Mandal AS i 2003. RS 125 «Det Norske Veritas» har en lengde på 22,5 meter, bredde 6,38 meter og dypgang på 1,43 meter. Den har to hovedmotorer (MTU 12V396TE 74L) med en samlet totaleffekt på 3 000 kW. Båten har en maksimalfart på 24,9 knop, og rekkevidden er 600 nautiske mil.

Rediningsskøyta har en besetning på tre, skipper, styrmann og maskinist. Den er for tiden (2014) stasjonert på Ballstad i Lofoten, og dekker området mot Svolvær i øst og Værøy i vest, Vestfjorden og «yttersia».

Se også 

 Redningsselskapets redningsskøyter

Kilder 

 Informasjon på Redningsselskapets nettsted

Eksterne lenker 
 

Norske redningsskøyter
Skip bygget i Norge
Skip fra 2003
Artikler i sjøfart-prosjektet
Heggedalsposten

Heggedalsposten er et partipolitisk uavhengig og livssynsnøytralt lokalblad for tettstedet Heggedal i Asker kommune. Bladet er gratis og skrives og distribueres av frivillige. Organisasjoner i Heggedal og omegn har også egne sider i bladet, der de er redaksjonelt ansvarlige for sine egne sider.

Heggedalsposten er et prosjekt innenfor Heggedal Nærmiljøsentral. Første utgave kom i januar 2007. Bladet utgis seks ganger årlig, og distribueres i Heggedal, Hallenskog, Askerbørskogen, Gullhella, Blakstad og Vollen. Opplaget er per 2022 i bladet oppgitt til  eksemplarer. Bladet ble tidligere trykt av UnitedPress Tipografija i Latvia, mens det fra 2022 trykkes av 07 Media i Norge.

Eksterne lenker 
 

Næringsliv i Asker
Norske aviser
Aviser etablert i 2007